แพ็กคู่ ผีแดง แถลงคว้า ชไวนี-ชไนเดอร์แลง ร่วมก๊วน
ปิศาจแดงปิดจ๊อบ แถลงการณ์ยืนยันคว้าตัว บาสเตียน ชไวน์สเตเกอร์ และ มอร์แกน ชไนเดอร์แลง เข้าร่วมทีมเป็นที่เรียบร้อยแล้ว ด้วยค่าตัวรวมกันกว่า 38 ล้านปอนด์ โดยทั้งคู่จะลงซ้อมกับเพื่อนร่วมทีม เพื่อบินทำศึกปรีซีซั่นที่สหรัฐอเมริกา ในช่วงปลายเดือนนี้,สำนักข่าวต่างประเทศ รายงานวันที่ 13 ก.ค. ว่า สโมสรแมนเชสเตอร์ ยูไนเต็ด อันดับที่ 4 ในศึกพรีเมียร์ลีก ฤดูกาล 2014-2015 แถลงการณ์ผ่านหน้าเว็บไซต์ของสโมสร คว้าตัว 2 ผู้เล่น ในตำแหน่งกองกลางอย่าง บาสเตียน ชไวน์สไตเกอร์ และ มอร์แกน ชไนเดอร์แลง มิดฟิลด์ตัวรับทีมชาติฝรั่งเศส เข้าร่วมทีมเป็นที่เรียบร้อยแล้วหลังผ่านการตรวจร่างกาย,หลังจากที่ต้องจบฤดูกาลด้วยมือเปล่า ภายใต้การคุมทีมเป็นฤดูกาลแรกของ หลุยส์ ฟาน กัล กุนซือชาวดัตช์ ทำให้บอร์ดบริหารตัดสินใจทุ่มงบประมาณก้อนโตเพื่อเสริมทัพ และสามารถคว้าผู้เล่นหน้าใหม่มาร่วมทีมได้แล้วก่อนหน้านี้ 2 ราย ได้แก่ เมมฟิส เดปาย ปีกทีมชาติเนเธอร์แลนด์ และ มัทเตโอ ดาร์เมียน ฟูลแบ็กชาวอิตาลี,ล่าสุด ทีมปิศาจแดงแถลงยืนยันอย่างเป็นทางการ ในการบรรลุข้อตกลงกับผู้เล่นอีกในแผงมิดฟิลด์อีก 2 ราย ได้แก่ บาสเตียน ชไวน์สไตเกอร์ กองกลางตัวรุกชาติเยอรมัน ดีกรีแชมป์โลก 2014 วัย 30 ปี จากทีม เสือใต้ บาเยิร์น มิวนิก ด้วยค่าตัว 14 ล้านปอนด์ พร้อมสัญญา 3 ปี และ มอร์แกน ชไนเดอร์แลง กองกลางพันธุ์แกร่ง จากทีมเซาแธมป์ตัน ด้วยค่าตัวราว 24 ล้านปอนด์ ,ทั้งนี้ ผู้เล่นหน้าใหม่ทั้ง 4 ราย จะเข้ารายงานวันที่สนามซ้อมแคร์ริงตัน ในวันพุธนี้ เพื่อทำการฝึกซ้อมกับเพื่อนร่วมทีม ก่อนจะเหินฟ้าสู่ประเทศสหรัฐอเมริกา ทำศึกฟุตบอลนัดพิเศษในช่วงปรีซีซั่นต่อไป
ปิศาจแดงแถลงการณ์ยืนยันคว้าตัว บาสเตียน ชไวน์สเตเกอร์ และ มอร์แกน ชไนเดอร์แลง เข้าร่วมทีมเป็นที่เรียบร้อยแล้ว ด้วยค่าตัวรวมกันกว่า 38 ล้านปอนด์ โดยทั้งคู่จะร่วมทีมบินทำศึกปรีซีซั่นที่สหรัฐอเมริกา ในช่วงปลายเดือนนี้
ปิศาจแดง,แมนเชสเตอร์ ยูไนเต็ด,พรีเมียร์ลีก,หลุยส์ ฟาน กัล,บาสเตียน ชไวน์สไตเกอร์,ข่าว,ข่าวกีฬา,ไทยรัฐออนไลน์,มอร์แกน ชไนเดอร์แลง